《送直温》
宋代·刘敞

终军西入关，弃繻笑路旁。丈夫贵成名，用此还故乡。

虽无鲁儒操，意气殊激昂。稚龄如颓波，讵忍鬓发苍。

古人汝南秀，契阔升我堂。宿昔梦生翼，已排九门翔。

未尽复来归，帝阍隔微茫。高卧三年喑，忽随南风扬。

万里快超诣，岂知道路长。努力戒后时，相劝不可忘。

作者简介：刘敞（1019—1068）北宋史学家、经学家、散文家。字原父，一作原甫，临江新喻荻斜（今属江西樟树）。庆历六年与弟刘攽同科进士，以大理评事通判蔡州，后官至集贤院学士。与梅尧臣、欧阳修交往较多。为人耿直，立朝敢言，为政有绩，出使有功。刘敞学识渊博，欧阳修说他“自六经百氏古今传记，下至天文、地理、卜医、数术、浮图、老庄之说，无所不通；其为文章尤敏赡”，与弟刘攽合称为北宋二刘，著有《公是集》。